Jacques Lecoq

Jacques Lecoq (1921–1999) var en fransk skuespiller, pantomimekunstner og skuespillerinstruktør.

Han er mest kjent for metodene han utviklet innen disiplinen «fysisk teater», bevegelse og pantomime – disse metodene underviste han i ved skolen han grunnla i Paris, École internationale de théâtre Jacques Lecoq, fra 1956 inntil sin død i 1999.

 Livsløp 
Jacques Lecoq kom til teateret gjennom sin interesse i sport. Han begynte med turning som syttenåring og gjennom arbeidet med parallelle og horisontale skranker, fikk han forståelse for geometrien i bevegelser. Lecoq beskrev legemets bevegelse gjennom rom som kreves i turn, som noe rent abstrakt. Han kom til å forstå rytmene innen idretten som en slags fysisk poesi som påvirket ham sterkt.

Lecoq deltok på en fysisk teaterhøyskole i 1941 hvor han møtte Jean Marie Conty, en basketballspiller av internasjonalt kaliber og ansvarlig for fysisk fostring i hele Frankrike. Contys interesse i koblingen mellom idrett og teater hadde kommet ut av et vennskap med Antonin Artaud og Jean-Louis Barrault, begge velkjente skuespillere og instruktører. Contys interesse for teater skulle komme til å påvirke Lecoq, og til slutt gi Lecoq en interesse for teater.

Lecoq underviste i kroppsøving i flere år. Han begynte senere å opptre som skuespiller som medlem av Comediens de Grenoble. Dette ensemblet og arbeidet med Commedia dell'arte i Italia (hvor han bodde i åtte år), presenterte ham for ideer rundt pantomime, masker og den fysiske ytelsen. Under denne tiden spilte han med skuespilleren, skuespillforfatteren og klovnen Dario Fo.

Han ble først introdusert for teater og skuespill av Jacques Copeaus datter Marie-Therese, og hennes ektemann Jean Daste.

I 1956 vendte han tilbake til Paris for å åpne sin egen skole, École internationale de théâtre Jacques Lecoq. Der han tilbrakte mesteparten av sin tid frem til sin død, i tillegg til å være internasjonal foredragsholder og gi mesterklasser for Union of Theatres of Europe.

 Undervisningsstil 
Lecoq tilrettela treningen for sine skuespillere på måter som oppmuntret dem til å undersøke hvilke typer uttrykk som passet for dem. Treningen hans var også innrettet mot å pleie kreativitet til utøveren. Ettersom studenter oppholdt seg på Lecoqs skole en god stund, oppnådde han dette gjennom en undervisningsstil med "via negativa" – aldri å fortelle elevene hvordan de skal gjøre det som var "riktig". Målet var å oppmuntre studentene til å fortsette å prøve nye veier for kreative uttrykk.

Undervisningen hans la vekt på masker, med nøytrale masker til å begynne med. Målet var at den nøytrale masken skulle hjelpe bevisstheten om det fysiske uttrykket da det vektlegges av publikum når skuespillerne er iført maske. Når en nøytral tilstand var oppnådd, ville han gå videre til å arbeide med mindre masker, gradvis mot den minste maske i repertoaret hans: klovnens røde nese.Tre av de viktigste ferdighetene som han oppmuntret hos sine studenter var: le jeu (lekefullhet), complicité (samhold) og disponsibilité (åpenhet). Utvelgelsen for andre år var basert hovedsakelig på evnen til å spille.

Han etablerte også Le Laboratoire d'Étude du Mouvement (Laboratoriet for studiet av bevegelser; forkortet L.E.M.) i 1977. Dette var en separat avdeling i skolen som studerte arkitektur, scenografi, sceneutforming og disse fagenes forhold til bevegelse.

 Innflytelse 
Blant hans mange studenter var:
 Annabel Arden, skuespillerAnnabel Arden  hos performing-arts.co.uk
 Ariane Mnouchkine, teaterinstruktør og grunnlegger av Théâtre du Soleil
 Avner Eisenberg, artist ("Avner the Eccentric"), lærer
 Geoffrey Rush, skuespiller
 René Bazinet, skuespiller, klovn, pantomime
 Giovanni Fusetti, lærer, pedagog, instruktør Giovanni Fusetti hos helikos.com
 Glenys McQueen-Fuentes, klovn, artist, professor, instruktør
 Isla Fisher, skuespillerinne
 Jonathan Becker, skuespiller, lærer, og mentor
 Julie Taymor, instruktør, designer, og koreograf
 Lassaâd Saïdi, lærer, pedagog Lassaâd Saïdi  hos lassaad.com
 Malachi Bogdanov, teaterinstruktør og forfatter
 Mark Danvers-Heron, skuespiller, danser, teaterdirektør
 Paola Coletto, lærer, skuespiller, pedagog, kunstnerisk leder Paola Coletto  hos paolacoletto.com
 Philippe Gaulier, lærer, skuespiller, pedagog
 Nancy Gold, forfatter, artist, lærer, instruktør
 Norman Taylor, lærer, pedagogNorman Taylor  hos lassaad.com 
 Ronlin Foreman, klovn, skuespiller, lærer Ronlin Foreman  hos dellarte.com 
 Simon McBurney, skuespiller, instruktør, forfatter, kunstnerisk leder
 Steven Berkoff, teaterinstruktør, skuespiller og forfatter
 Toby Jones, skuespiller

 Utdannelsesprogram 
 l'École Internationale de Théâtre Jacques Lecoq - Paris
 LISPA - London International School of Performing Arts 
 École LASSAAD: École internationale de théâtre - Bruxelles
 Ecole Philippe Gaulier - Paris
 Centre for training and creation in  physical theatre MOVEO
 Dell'Arte International School of Physical Theatre - Blue Lake (USA)
 HELIKOS Scoula Internazionale de Creazione Teatrale - Florence (Italy)
 Pig Iron School for Advanced Performance Training - Philadelphia (USA)

 Referanser 

 Eksterne lenker 


Kategori:Franske skuespillere
Kategori:Personer fra Paris